Emanuel Joseph Lefebvre

Emanuel Joseph Lefebvre (oonbekinde plaots, 13 miert 1772 - Antwerpe 1828) waor d'n ierste börgemeistermeier of maire vaan Mestreech (1800-1801) in de Fransen tied vaan Mestreech.

 Biografische schets 
Emanuel Joseph Lefebvre waor de zoon vaan de rinteneer Guillaume Lefebvre en Jacobine Anna Reintjes. Zelf waor Emanuel Joseph Lefebvre 'ne notaris (1795-1811), gemeinte-ambteneer (1798-1799) en lid vaan 't Bureau de Bienfaisance (Bureau vaan Bermhertegheid).

In 1800 woort heer d'n ierste börgemeister vaan e vereineg Mestreech. Zien veurgengers mooste 't bestèl vaan Mestreech deile oonder 'ne Braobantse börgemeister en 'ne Luikse börgemeister. Dit waor zoe door de Twiehieregheid vaan Mestreech: 't Mestreechs Stadhoes op de Merret loog perceis op de grens vaan Braobant en Luik. Dee grens heelt op te bestoon wie de Franse de Lieg Len binnevele.

Nao ziene congé vertrok Emanuel Joseph Lefebvre in 1811 nao Antwerpe.Pierre J.H. Ubachs en Ingrid M.H. Evers (2005): Historische Encyclopedie Maastricht (Nederlandstaoleg), p. 305: 'Lefebvre, Emanuel Joseph'. Walburg Pers, Zutphen / RHCL, Mestreech. . Heer woort opgevolg door Pierre Étienne Monachon.

 Zuug ouch 
 Lies vaan börgemeisters vaan Mestreech

 Referenties 

Categorie:Historie van Mestreech
Categorie:Börgemeisters van Mestreech
Categorie:Limburgse politici
Categorie:Luuj gebaore in d'n achteenden iew
Categorie:Luuj gesjtorve in de neugeteenden iew